**Līgums Nr. 21/24/2-18**

*par sadzīves atkritumu konteineru*

*slēgto novietņu projektēšanu, izgatavošanu un uzstādīšanu*

Olainē, Datums ir elektroniskās parakstīšanas datums

**AS „Olaines ūdens un siltums”**, vienotais reģistrācijas Nr.50003182001, tās valdes priekšsēdētāja Mārča Mazura un valdes locekļa Viestura Liepas personā, kuri rīkojas uz statūtu pamata (turpmāk – Pasūtītājs) no vienas puses, un

**SIA “FERGUSSON”**, vienotais reģistrācijas Nr. 40103639968, tās valdes locekļa Mārtiņa Gēgera personā, kurš darbojas uz statūtu pamata (turpmāk - Izpildītājs), no otras puses (abi kopā – Puses),

pamatojoties uz atklāta konkursa “Sadzīves atkritumu konteineru slēgto novietņu projektēšana, izgatavošana un uzstādīšana”, ID Nr. AS OŪS 2021/01 (turpmāk – atklāts konkurss), rezultātiem un pretendenta iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un apmaksā, bet Izpildītājs, ar saviem materiāliem, darbaspēku un citiem resursiem, apņemas, rūpīgi un saskaņā ar normatīvo aktu prasībām un Izpildītāja atklātam konkursam iesniegto piedāvājumu (1.pielikums) un Līguma nosacījumiem:
      1. izstrādāt un saskaņot projekta risinājumus (paskaidrojuma rakstus 1.kategorijas būvei), 150 (viens simts piecdesmit) atsevišķu slēgto konteineru novietņu izgatavošanai un uzstādīšanai 28 (divdesmit astoņos) sadzīves atkritumu konteineru laukumos, saskaņā ar Līguma 2.pielikumā esošo Objektu sarakstu (tehniskā specifikācija – projektēšanas uzdevums) (turpmāk – Projektēšanas darbi);
      2. saskaņā ar izstrādātajiem paskaidrojuma rakstiem, izgatavot un uzstādīt 150 (viens simts piecdesmit) atsevišķus slēgto konteineru novietnes (turpmāk - Novietnes) 28 (divdesmit astoņos) sadzīves atkritumu konteineru laukumos, saskaņā ar Līguma 2.pielikumā esošo Objektu sarakstu (turpmāk – Darbi).
2. **Līguma summa un norēķinu kārtība**
   1. Kopējā līguma summa par Līguma 1.1.punktā noteikto Līguma priekšmetu ir 155 621.52 **EUR** (viens simts piecdesmit pieci tūkstoši seši simti divdesmit viens *euro* un 52 centi) bez pievienotās vērtības nodokļa (PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Līguma kopējā summa ietver:
      1. 28 (divdesmit astoņu) paskaidrojuma rakstu 1.kategorijas būvei izstrādāšana un saskaņošana attiecīgajās institūcijās;
      2. 150 (viens simts piecdesmit) atsevišķu slēgto konteineru novietņu izgatavošana;
      3. 150 (viens simts piecdesmit) izgatavoto atsevišķo slēgto novietņu uzstādīšana 28 (divdesmit astoņos) sadzīves atkritumu konteineru laukumos Olaines pilsētā;
      4. visus nodokļus (izņemot PVN) un nodevas;
      5. citas izmaksas, kas attiecas uz Līgumā noteikto saistību izpildi.
   3. Pasūtītājam nav pienākums apmaksāt Izpildītāja rēķinus vai segt jebkādas Izpildītāja papildu izmaksas vai zaudējumus, kas radušies Līguma izpildes laikā un kurus Izpildītājs nav paredzējis.
   4. Samaksu par Līguma izpildi Pasūtītājs veic šādos posmos:

2.4.1 ja Izpildītājam Līguma izpildes veikšanai ir nepieciešams saņemt daļēju priekšapmaksu (avansu), Pasūtītājs 10 (desmit) darba dienu laikā no atbilstoša Izpildītāja rēķina un Līguma 3.3.punktā atbilstošas Avansa garantijas saņemšanas, izmaksā Izpildītājam avansu, kas nav lielāks kā 15% (piecpadsmit procenti) no Līguma 2.1.punktā norādītās Līguma summas un ir Avansa garantijas nodrošinātās summas apmērā;

2.4.2. kārtējais maksājums tiek veikts vienu reizi kalendārajā mēnesī 10 (desmit) darba dienu laikā, pēc ikmēneša izpildes akta par iepriekšējā kalendārajā mēnesī veiktajiem Darbiem Objektā abpusējas parakstīšanas un Izpildītāja rēķina saņemšanas dienas.

2.5. Ja Izpildītājs ir saņēmis avansa maksājumu, no katras ikmēneša izpildes aktā apstiprinātās Darbu summas tiek dzēsta avansa summas proporcionālā daļa (samaksātā avansa summa attiecībā pret sākotnējo Līguma summu). Izpildītāja pienākums ir ikmēneša izpildes aktā un rēķinā atspoguļot avansa maksājuma dzēšanu.

2.6. Noslēguma maksājumu Pasūtītājs, saskaņā ar Līguma noteikumiem, izmaksā Izpildītājam 10 (desmit) darba dienu laikā no dienas, kad ir izpildīti šādi nosacījumi:

2.6.1. visi Darbi ir pilnībā pabeigti un Puses ir parakstījušās Galīgo darbu pieņemšanas – nodošanas aktu (Līguma 3.pielikums);

2.6.2. Izpildītājs ir iesniedzis Pasūtītājam atbilstošu noslēguma rēķinu.

* 1. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
  2. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.

1. **Apdrošināšana un garantijas** 
   1. Izpildītājs 5 (piecu) darba dienu laikā pēc Līguma noslēgšanas Pasūtītājam iesniedz Izpildītāja civiltiesiskās atbildības apdrošināšanas polisi, kas izsniegta atbilstoši Latvijas normatīvajos aktos par civiltiesiskās atbildības obligāto apdrošināšanu būvniecībā noteiktajām prasībām un apdrošināšanas prēmijas samaksas apliecinošus dokumentus.
   2. Izpildītājs 10 (desmit) darba dienu laikā no Līguma noslēgšanas dienas iesniedz par labu Pasūtītajam noformētu neatsaucamu Līguma saistību izpildes garantiju, kuru izdevusi apdrošināšanas akciju sabiedrība vai banka. Garantijas summa ir 5 % (pieci procenti) no Līguma 2.1. punktā noteiktās līgumcenas. Garantijai jābūt spēkā visu Līgumā noteikto saistību izpildes laiku un papildu 30 (trīsdesmit) darba dienas pēc darbu pieņemšanas no Izpildītāja. Ja Līguma izpildes termiņš pārsniedz garantijā norādīto termiņu, Izpildītājs veic nepieciešamās darbības, lai nodrošinātu garantijas termiņa pagarināšanu uz laika periodu, kas nodrošina šajā punktā noteiktā nosacījuma, par garantijas termiņu, izpildi un iesniedz Pasūtītājam dokumentu, kas apliecina garantijas termiņa pagarināšanu ne vēlāk, kā 10 (desmit) darba dienas pirms sākotnējā garantijas termiņa beigām. Pēc Izpildītāja pieprasījuma, Pasūtītājs atdod Izpildītājam Līgumā noteikto bankas garantiju/apdrošinātāja galvojumu, kuram ir beidzies spēkā esamības termiņš.
   3. Ja Izpildītājs saskaņā ar Līguma noteikumiem vēlas saņemt avansa maksājumu, Izpildītājs iesniedz par labu Pasūtītajam noformētu neatsaucamu beznosacījuma pirmā pieprasījuma avansa atmaksas nodrošinājumu, kuru izdevusi apdrošināšanas sabiedrība vai banka (tekstā – Avansa garantija). Ar Avansa garantiju nodrošinātai summai ir jābūt ne mazākai par avansa summu un termiņam, kādā Pasūtītājs ir tiesīgs iesniegt pieprasījumu izmaksāt naudas līdzekļus, ir jābūt ne īsākam kā Līgumā noteiktais Darbu izpildes termiņš un vēl 30 (trīsdesmit) kalendārās dienas.
2. **Līguma izpildes kārtība**
   1. Izpildītājs ar saviem resursiem veic Līgumā noteiktās saistības Līguma 5.1.punktā noteiktajā termiņā.
   2. Iestājoties neparedzamiem apstākļiem, Pusēm vienojoties, var tikt noteikts cits Līguma izpildes termiņš (piemēram: Novietnes uzstādīšana). Šajā gadījumā Izpildītājs nekavējoties, bet ne vēlāk kā 2 (divu) darba dienu laikā pēc dienas, kad Izpildītājam kļuvuši zināmi šādi apstākļi, informē Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas tos kavē.
   3. Līguma izpilde tiek nodota un pieņemta, Pušu atbildīgajām personām katru mēnesi abpusēji parakstot ikmēneša Darbu izpildes pieņemšanas – nodošanas aktu (turpmāk – Akts). Aktu sagatavo un iesniedz Pasūtītājam Izpildītājs. Pasūtītājs paraksta Aktu, ja vien nekonstatē, ka mēneša ietvaros izpildītie Darbi kopumā, atsevišķi vai kāda to daļa neatbilst Līguma un tā pielikumu nosacījumiem (piemēram, konteinera slēgtajai novietnei konstatēts acīmredzams defekts). Pēc Akta parakstīšanas, jautājumi par Līguma izpildes kvalitāti un atbilstību tiek risināti saskaņā ar garantijas noteikumiem.
   4. Ja Darbu izpildes nodošanas laikā Pasūtītājs konstatē, ka Darbi kopumā vai kāda to daļa (piemēram: Novietne, kāda konstrukcijas daļa) neatbilst Līguma un tā pielikumu nosacījumiem un/vai Darbi kopumā vai kāda atsevišķa tā daļa ir bojāta (piemēram: Novietne ir acīmredzami bojāta) un/vai Izpildītājs pārkāpis citus Līguma nosacījumus, tiek sastādīts defekta akts (turpmāk —Defekta akts), kurā Pasūtītājs norāda konstatētos trūkumus un neatbilstības. Defekta aktu paraksta Pušu atbildīgās personas divos eksemplāros un tas kļūst par Līguma neatņemamu sastāvdaļu. Ja Izpildītājs 5 (piecu) darba dienu laikā neparaksta Defekta aktu, tas tiek uzskatīts par parakstītu dienā, kad to parakstījis Pasūtītājs. Defektu akta sastādīšanas gadījumā Darbu izpildes pieņemšanas - nodošanas akts netiek parakstīts.
   5. Līguma 4.4.punktā noteiktajā kārtībā sastādītajā Defekta aktā norādītajā termiņā (kurš nedrīkst būt ilgāks par 10 (desmit) darba dienām), Izpildītājs ar saviem spēkiem un uz sava rēķina veic Defektu aktā norādīto trūkumu novēršanu un, ja tādi ir radušies, atlīdzina šajā sakarā Pasūtītājam radušos zaudējumus. Pēc Defektu aktā konstatēto trūkumu novēršanas, Izpildītājs sagatavo un iesniedz Pasūtītājam Darbu pieņemšanas - nodošanas aktu un citus nodošanai nepieciešamos dokumentus atkārtoti un tiek parakstīts Līguma 4.3.punktā noteiktais Akts.
   6. Pirms Darbu pieņemšanas - nodošanas akta parakstīšanas, Pasūtītājs pēc saviem ieskatiem ir tiesīgs veikt pieņemamo Darbu pārbaudi, lai pārliecinātos par Darbu atbilstību Līgumam un tā pielikumiem. Pasūtītājs pēc saviem ieskatiem pie Darbu pieņemšanas var pieaicināt ekspertus.
   7. Izpildītājs atbild par Darbu izpildei nepieciešamo konstrukciju nejaušu bojāeju vai bojājumiem transportēšanas un uzstādīšanas laikā.
3. **Līguma darbības termiņš un spēkā esamība**
   1. Līgums stājas spēkā tā abpusējas parakstīšanas brīdī un ir spēkā līdz Līgumā noteikto darbu pilnīgai izpildei – 9 mēneši.
   2. Līguma noteikumi un saistības attiecībā uz garantijas noteikumiem ir spēkā 24 (divdesmit četrus) mēnešus no Līguma izpildes.
   3. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi.
   4. Pusēm ir tiesības vienpusēji atkāpties no Līguma, rakstiski par to brīdinot otru Pusi, ja:
      1. Izpildītājs Līguma 3.2.punktā noteiktajā termiņā nav iesniedzis Līguma saistību izpildes nodrošinājumu;
      2. Izpildītājs neveic Darbu izpildi Līgumā noteiktajā termiņā;
      3. Izpildītājs, pēc Līguma 4.4.punktā minētā Defekta akta sastādīšanas, atkārtoti Nodod Pasūtītājam Līgumam neatbilstošus Darbus vai neveic trūkumu novēršanu Defekta aktā norādītajā termiņā;
      4. Izpildītājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
      5. Izpildītājs ir patvaļīgi pārtraucis Līguma izpildi, tajā skaitā nav sasniedzams juridiskajā adresē;
      6. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      7. iestājušies apstākļi, kas apgrūtina vai padara neiespējamu šajā Līgumā noteikto saistību izpildi kādai no Pusēm;
   5. Par vienpusēju atkāpšanos saskaņā ar Līguma 5.4.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
4. **Pušu saistības**
   1. **Izpildītāja pienākumi un tiesības:**
      1. apņemas veikt Līguma izpildi saskaņā ar Līgumu un tā pielikumiem atbilstošā apjomā un kvalitātē, kā arī saskaņā ar saistošajiem Latvijas Republikā spēkā esošajiem normatīvajiem aktiem;
      2. saskaņot ar Pasūtītāju nepieciešamās korekcijas Projektēšanas darbu un Darbu uzdevumu izpildē, informēt Pasūtītāju par katra Līguma izpildes posma (sadaļas) optimālajiem izpildes termiņiem;
      3. pēc Pasūtītāja izrādītas intereses, piedalīties sarunās, tikšanās, konsultācijās Līguma darbības laikā ar Pasūtītāju iepriekš saskaņotā laikā;
      4. Līguma izpildi veikt ar saviem instrumentiem, ierīcēm, programmatūru;
      5. ir pilnā mērā atbildīgs par Pasūtītājam, trešajām personām vai apkārtējai videi nodarītajiem zaudējumiem, kas radušies Izpildītāja vainas dēļ;
      6. uzturēt garantijas noteikumus saskaņā ar Līguma noteikumiem;
      7. saskaņot plānoto Projektēšanas darbu un Darbu veikšanas grafiku, kā arī darbu uzsākšanas un pabeigšanas laiku ar Pasūtītāju;
      8. nekavējoties informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
      9. pilna apmērā atbildēt par apakšuzņēmēju veikto darbu, piegādēm un sniegtajām garantijām;
      10. nodrošināt, lai darbu izpildes laikā Izpildītāja darbinieki nepieļautu patvaļīgas atkāpes no Līguma noteikumiem un darba kārtības;
      11. uzņemties atbildību par Līguma izpildes kvalitāti, kā arī par visu paveikto darbu atbilstību būvnormatīvu, standartu un kvalitātes prasībām;
      12. Darbu veikšanas laikā Izpildītājs ir atbildīgs par darba drošības pasākumu un ugunsdrošības normu ievērošanu;
      13. pirms uzstādīšanas darbu sākšanas, viena izgatavotā Novietne saliktā veidā obligāti jāsaskaņo ar Pasūtītāju;
      14. saņemt samaksu par Līguma izpildi;
      15. veikt citas darbības, kas izriet no Līguma un nepieciešamas tā sekmīgai izpildei.
   2. **Pasūtītāja pienākumi un tiesības:**
      1. dod Izpildītājam darbu uzdevumu, saskaņojot to izpildes termiņus, sniedz informāciju, kurai varētu būt būtiska nozīme Līguma izpildē;
      2. nodrošināt Izpildītāju ar visu informāciju un dokumentāciju, kas nepieciešama Līguma izpildei;
      3. pēc nepieciešamības lūgt Izpildītāju piedalīties sarunās, tikšanās, konsultācijās Līguma darbības laikā ar iepriekš saskaņotā laikā;
      4. Pārbaudīt darbu izpildes atbilstību visiem Līguma un tā pielikumu nosacījumiem;
      5. sastādīt Defekta aktu, kurā norādīti konstatētie trūkumi vai nepilnības, un pieprasīt tos novērst;
      6. pieņemot Līguma izpildi, pieaicināt neatkarīgus ekspertus;
      7. nepieņemt darbus, ja tie neatbilst Līguma noteikumiem;
      8. parakstīt pieņemšanas – nodošanas aktus;
      9. apturēt un atlikt Līgumā paredzēto maksājumu ārējā normatīvajā aktā vai Līgumā noteiktajos gadījumos;
      10. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
      11. Pasūtītājam ir tiesības rakstiski pieprasīt Izpildītāja darbaspēka nomaiņu, ja Pasūtītāju neapmierina Izpildītāja personāla darba produktivitāte, darba kvalitāte vai citi apstākļi;
      12. veikt citas darbības, kas izriet no Līguma un nepieciešamas tā sekmīgai izpildei.
5. **Garantijas noteikumi**
   1. Darbu garantijas laiks ir 24 (divdesmit četri) mēneši no Akta abpusējas parakstīšanas dienas.
   2. Garantija tiek attiecināta uz visām konstrukcijas sastāvdaļām, izņemot to dabīgo nolietojumu, kā arī garantijas nosacījumi nav sliktāki par Novietnes ražotāja noteikto.
   3. Garantijas noteikumi neattiecas uz defektiem, kas radušies:
      1. ekspluatējot uzstādītās Novietnes neatbilstoši tās ekspluatācijas noteikumiem (ražotāja instrukcijām);
      2. pierādāmu lietotāju nolaidības, nepareizas lietošanas vai apzinātu bojājumu konstatēšanas gadījumā;
      3. neatļautu izmaiņu veikšanas konstrukcijās, Pasūtītāja pašrocīgas remontēšanas, neapstiprinātu detaļu lietošanas vai lietošanu tādā veidā, kas ir pretrunā ar ražotāja instrukcijām;
      4. nepārvaramas varas apstākļu rezultātā.
   4. Pasūtītāja pienākums ir nodrošināt netraucētu piekļuvi Objektos konstrukciju bojājumu novēršanas gadījumos.
   5. Ja Pasūtītājam piegādātas un uzstādītas Līguma noteikumiem neatbilstošas Novietnes, garantijas laikā tas, iesniedzot rakstisku pretenziju, ir tiesīgs pieprasīt, lai Izpildītājs:
      1. bez atlīdzības novērš Novietņu neatbilstību Līguma noteikumiem — saremontē to vai apmaina pret tāda paša veida Novietnēm, kas atbilst Līguma noteikumiem;
      2. atmaksā Pasūtītājam par Novietņu samaksāto naudas summu.
   6. Tiesības pieprasīt trūkumu, defektu novēršanu un aizstāšanu saskaņā ar Līguma 7.punktā paredzēto garantiju, izbeidzas ar 7.1.punktā noteiktā garantijas termiņa notecēšanu. Attiecībā uz trūkumiem, par kuriem Pasūtītājs ir informējis Izpildītājs pirms garantijas termiņa notecēšanas, bet kuri nav tikuši novērsti pirms šāda termiņa iestāšanās, garantija darbosies līdz brīdim, kamēr attiecīgie trūkumi tiks novērsti.
   7. Gadījumā, ja Novietņu garantijas remonta veikšanai ir nepieciešama tā pārvietošana uz Izpildītāja norādīto remontdarbu veikšanas vietu, šīs izmaksas sedz Izpildītājs.
   8. Ja Novietņu bojājums radies Pasūtītāja vainas dēļ, tā remontu apmaksā Pasūtītājs, iepriekš saskaņojot ar Izpildītāju remonta darbu apjomu, cenu un laiku.
6. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Izpildītājs ir atbildīgs par jebkuru Līguma izpildes neatbilstību tā noteikumiem. Izpildītājs uzņemas visus riskus, kas saistīti ar Novietņu pilnīgu vai daļēju bojāeju vai sabojāšanos, līdz to nodošanai Pasūtītājam.
   3. Ja Izpildītājs neveic Līguma izpildi (Projektēšanas darbi un/vai Darbi) Līguma 5.1.punktā noteiktajā termiņā un Puses nav vienojušās par citu izpildes termiņu (Līguma 4.2.punkts), Pasūtītājam ir tiesības prasīt līgumsoda samaksu 0,1 % apmērā no Darbu neizpildītās daļas vērtības (Izpildītāja finanšu piedāvājumā norādītā attiecīgās pozīcijas vērtība) par katru nokavēto dienu, bet ne vairāk kā 10 % (desmit procentu) apmērā no Darbu neizpildītās daļas kopējās vērtības. Izpildītājam līgumsods Pasūtītājam jāsamaksā 10 (desmit) darba dienu laikā no Pasūtītāja rēķina saņemšanas dienas. Pasūtītājam ir tiesības vienpusēji ieturēt Izpildītāja maksājamo līgumsodu no Līgumā noteiktajiem Pasūtītāja maksājumiem.
   4. Ja Pasūtītājs neveic norēķinus Līgumā noteiktajā termiņā, Izpildītājam ir tiesības prasīt līgumsoda samaksu 0,1 % apmērā par katru nokavēto dienu no noteiktā termiņā nesamaksātās summas, bet ne vairāk kā 10 % (desmit procentu) apmērā no nesamaksātās summas. Pasūtītājam līgumsods Piegādātājam jāsamaksā 10 (desmit) darba dienu laikā no Piegādātāja rēķina saņemšanas dienas.
   5. Ja Izpildītājs nepilda Līguma 7.5.1.punkta noteikumus, Pasūtītājs ir tiesīgs prasīt līgumsodu 0,1 % apmērā no nekvalitatīvās vienības vērtības cenas, bet ne vairāk kā 10 % (desmit procentu) apmērā no nekvalitatīvās vienības vērtības (Izpildītāja piedāvājumā norādītā vienības cena) par katru nokavēto dienu. Izpildītājam līgumsods Pasūtītājam jāsamaksā 10 (desmit) darba dienu laikā no Pasūtītāja rēķina saņemšanas dienas. Pasūtītājam ir tiesības vienpusēji ieturēt Izpildītāja maksājamo līgumsodu no Līgumā noteiktajiem Pasūtītāja maksājumiem.
   6. Ja Līguma darbība tiek izbeigta kādā no Līguma 5.4.punktā noteiktajiem gadījumiem no Izpildītāja puses, Izpildītājs maksā līgumsodu 10 % (desmit procentu) apmērā no 2.1.punktā norādītās kopējās summas bez PVN.
   7. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
   8. Līgumsoda samaksa neatbrīvo Puses no saistību izpildes, izņemot gadījumu, ja iestājas Līguma 7.6.punkta nosacījumi.
7. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 9.3.punktam.
8. **Apakšuzņēmēja piesaiste un nomaiņa**
   1. Iesaistītos apakšuzņēmējus, uz kuru iespējām iepirkumu procedūrā Izpildītājs ir balstījies, lai apliecinātu savu kvalifikāciju noteiktajām prasībām, Izpildītājs ir tiesīgs nomainīt, iepriekš par to paziņojot Pasūtītājam un saņemot Pasūtītāja rakstisku piekrišanu, ievērojot sekojošus nosacījumus (šādos gadījumos nav jāveic grozījumi Līgumā):
      1. piedāvātais apakšuzņēmējs atbilst tām iepirkuma procedūras dokumentos noteiktām prasībām, kas attiecas uz apakšuzņēmēju;
      2. tiek nomainīts Līguma izpildē iesaistītais apakšuzņēmējs, uz kuru iespējām Izpildītājs ir balstījies, lai apliecinātu savu kvalifikāciju noteiktajām prasībām un piedāvātajam apakšuzņēmējam ir vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām;
      3. piedāvātais apakšuzņēmējs neatbilst Publisko iepirkumu likuma 42.pantā minētajiem kandidātu un pretendentu izslēgšanas nosacījumiem;
      4. Līgumā iesaistītos apakšuzņēmējus, kuru sniedzamo pakalpojumu vērtība ir 10% (desmit procenti) no kopējās Līguma vērtības vai lielāka, Izpildītājs ir tiesīgs nomainīt, kā arī piesaistīt jaunus apakšuzņēmējus, kuru sniedzamo pakalpojumu vērtība ir 10% (desmit procenti) no kopējās Līguma vērtības vai lielāka, iepriekš par to paziņojot Pasūtītājam un saņemot Pasūtītāja rakstisku piekrišanu, ja piedāvātais apakšuzņēmējs neatbilst Publisko iepirkumu likuma 42.pantā minētajiem kandidātu un pretendentu izslēgšanas nosacījumiem (šādā gadījumā nav jāveic grozījumi Līgumā);
   2. Nomainot Līgumā minētos apakšuzņēmējus vai piesaistot jaunus apakšuzņēmējus, Izpildītājs iesniedz Pasūtītājam šādu informāciju:
      1. Finanšu piedāvājumā paredzēto darbu daļu, kas tiks nodota piesaistītajam apakšuzņēmējam;
      2. piesaistītā apakšuzņēmēja veicamo darbu daļas procentuālo īpatsvaru pret visu Līgumā paredzēto darbu apjomu;
      3. piesaistītajam apakšuzņēmējam nododamo Līguma izpildes vērtību (bez PVN), piemērojot Finanšu piedāvājumā noteiktās cenas.
   3. Lai pārbaudītu, vai Līguma izpildē piesaistītais personāls vai apakšuzņēmēji atbilst Publisko iepirkumu likuma prasībām, Izpildītājs, pēc Pasūtītāja pieprasījuma, iesniedz izvērtēšanai nepieciešamo un Pasūtītāja pieprasīto papildu informāciju.
   4. Pasūtītājs pieņem lēmumu atļaut vai atteikt Izpildītāja apakšuzņēmēju vai piesaistītā speciālista nomaiņai vai jaunu apakšuzņēmēju iesaistīšanai Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
9. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
10. **Konfidencialitāte** 
    1. Izpildītājs apņemas ievērot konfidencialitāti, tajā skaitā:
       1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
       2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi tām pieejama Līguma izpildes gaitā.
    2. Pasūtītājs apņemas ievērot konfidencialitāti  un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un to izpildes rezultātu.
    3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
    4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
    5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
    6. Šī nodaļas noteikumiem nav laika ierobežojuma un uz to neattiecas Līguma darbības termiņš.
11. **Citi noteikumi**
    1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
    2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
    3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
    4. Ja kādai no Pusēm tiek mainīti rekvizīti vai Līguma 13.7.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
    5. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
    6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
    7. Par Līguma izpildi atbildīgās personas:
       1. no Pasūtītāja puses: (..). Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, dot norādījumus par Līguma izpildi, parakstīt Aktus, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līgumā noteiktos termiņus.
       2. no Izpildītāja puses: (..). Izpildītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, parakstīt Aktus, kā arī veikt citas darbības, kas saistītas ar pienācīgu Līgumā paredzēto saistību izpildi.
    8. Līgums sagatavots latviešu valodā, parakstīts divos oriģinālos eksemplāros uz 49 (četrdesmit deviņām) lapām, tai skaitā pielikumi, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
12. **Pušu juridiskās adreses un rekvizīti**

|  |  |
| --- | --- |
| **Pasūtītājs:**  **A/S "Olaines ūdens un siltums"**  Vienotais reģ.Nr. 50003182001,  Kūdras iela 27, Olaine, LV-2114  Norēķinu konts Nr. LV15PARX0015699680001  Banka: A/S’’Citadele banka’’  Valdes priekšsēdētājs  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** M. Mazurs | **Izpildītājs:**  **SIA “FERGUSSON”**  Vienotais reģ. Nr. 40103639968  Vīnogu iela 4, Jāņupe, Olaines pag.,  Olaines novads, LV - 2127  Banka: AS Luminor Bank  Konts: LV30RIKO0002930292353  Kods: RIKOLV2X  Valdes loceklis  \_\_\_\_\_\_\_\_\_\_\_\_\_\_\_\_\_\_\_ M. Gēgers |

Valdes loceklis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V. Liepa